Държавен вестник, бр. 106, 2023 г., стр. 71

БРОЙ  106	
Д Ъ Р Ж А В Е Н  В Е С Т Н И К 	
СТР.  71  
УКАЗ № 239
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на За­
кона за морските пространства, вътрешните 
водни пътища и пристанищата на Република 
България, приет от 49-ото Народно събрание 
на 13 декември 2023 г.
Издаден в София на 19 декември 2023 г.
Президент на Републиката: 
Румен Радев
Подпечатан с държавния печат.
Министър на правосъдието:
Атанас Славов
ЗАКОН
за изменение и допълнение на Закона за 
морските пространства, вътрешните вод-
ни пътища и пристанищата на Република 
България (обн., ДВ, бр. 12 от 2000 г.; изм., 
бр. 111 от 2001 г., бр. 24 и 70 от 2004 г., бр. 11 
от 2005 г.; Решение № 5 на Конституционния 
съд от 2005 г. – бр. 45 от 2005 г.; изм., бр. 87, 
88, 94, 102 и 104 от 2005 г., бр. 30, 36, 43, 65, 
99 и 108 от 2006 г., бр. 41, 54 и 109 от 2007 г., 
бр. 67, 71, 98 и 108 от 2008 г., бр. 47 и 81 от 
2009 г., бр. 61 и 88 от 2010 г., бр. 23 от 2011 г., 
бр. 32 и 53 от 2012 г., бр. 15, 28, 66 и 109 от 
2013 г.; Решение № 3 на Конституционния съд 
от 2014 г. – бр. 24 от 2014 г.; изм., бр. 98 от 
2014 г., бр. 14 и 52 от 2015 г., бр. 26 от 2016 г., 
бр. 13, 58 и 96 от 2017 г., бр. 28 от 2018 г., бр. 60 
и 104 от 2020 г., бр. 17 от 2021 г., бр. 102 от 
2022 г. и бр. 103 от 2023 г.)
§ 1. Член 103д се изменя така:
„Чл. 103д. (1) При определяне размера 
на таксата по чл. 103в, ал. 1, т. 2 се спазват 
следните принципи:
1. размерът на таксата не насърчава из­
хвърлянето на отпадъци в морето, съответно 
в река Дунав;
2. таксата е непряка и покрива непреките 
административни разходи и не по-малко от 
30 на сто от общите преки експлоатационни 
разходи, определени в наредбата по чл. 95, 
ал. 1, за действителното предаване на отпа­
дъци през предходната година, като могат да 
бъдат взети предвид и разходите, свързани с 
прогнозния обем на трафика за следващата 
година;
3. размерът на таксата се определя в за­
висимост от категорията, вида и размера на 
кораба, предоставяните услуги на кораби 
извън установеното работно време в приста­
нището или опасността, която представляват 
отпадъците;
4. размерът на таксата се намалява в 
зависимост от вида търговска дейност, за 
която се използва корабът, когато извършва 
търговски морски превоз на къси разстояния 
или когато конструкцията, оборудването и 
експлоатацията на кораба доказват, че на него 
се генерират намалени количества отпадъци 
и те се управляват по устойчив и съобразен 
с околната среда начин.
(2) Таксата по чл. 103в, ал. 1, т. 2 се заплаща 
за всеки кораб, който посещава пристанище­
то, независимо дали е ползвано пристанищно 
приемно съоръжение.
(3) Корабопритежател на кораб, който по 
реда на наредбата по чл. 371 от Кодекса на 
търговското корабоплаване е освободен от 
задължението за предаване на отпадъци от 
кораби, може да бъде освободен от заплащане 
на таксата по чл. 103в, ал. 1, т. 2, когато са 
изпълнени следните условия:
1. корабът извършва редовни превози, 
свързани с чести и редовни посещения на 
български морски пристанища;
2. корабопритежателят има сключено 
споразумение за предаване на отпадъците и 
плащане на съответните такси в пристанище 
по маршрута на кораба.
(4) Освобождаването по ал. 3 се извършва 
от лицето, което събира таксата по чл. 103в, 
ал. 1, т. 2 в пристанището, като в началото 
на всяко тримесечие предоставя на Изпъл­
нителна агенция „Морска администрация“ 
информация за случаите на освобождаване 
през предходния тримесечен период.
(5) Таксата по чл. 103в, ал. 1, т. 2 се разходва 
за дейността по приемане и обработване на 
отпадъци от кораби, различни от остатъци 
от товари.
(6) Частта от разходите за предоставяне 
на морско-техническата пристанищна услу­
га „приемане и обработване на отпадъци от 
кораби“, която не се покрива от непряката 
такса, се заплаща на пристанищния опера­
тор, предоставящ услугата, въз основа на 
действително предадените от кораба видове 
и количества отпадъци.“
§ 2. В чл. 104, ал. 3 след думите „Изпъл­
нителна агенция „Морска администрация“ 
се поставя запетая и се добавя „Държавно 
предприятие „Пристанищна инфраструктура“.
§ 3. В чл. 112с се правят следните изме­
нения:
1. В ал. 2, т. 2 думите „министъра на 
транспорта, информационните технологии и 
съобщенията“ се заменят с „министъра на 
транспорта и съобщенията“.
2. В ал. 3 думите „по ал. 1, т. 2“ се заменят 
с „по ал. 1, т. 3“.